Document ID: 31998L0036

Direktiva Komisije 98/36/ES
z dne 2. junija 1998
o spremembi Direktive Sveta 96/5/ES o žitnih kašicah ter živilih za dojenčke in majhne otroke
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/398/EGS z dne 3. maja 1989 o približevanju zakonodaje držav članic, ki se nanaša na živila za posebne prehranske namene [1], kakor je bila spremenjena z Direktivo 96/84/ES Evropskega parlamenta in Sveta [2], in zlasti člena 4(1) Direktive,
po posvetovanju z Znanstvenim odborom za prehrano o določbah, ki lahko vplivajo na zdravje ljudi;
ker so merila za osnovno sestavo žitnih kašic in otroške hrane za majhne otroke navedena v prilogah I in II k Direktivi Komisije 96/5/ES [3];
ker bi zaradi posebne hranilne sestave ter kemijskih, fizikalnih in organoleptičnih lastnosti sira proizvodi iz sira in drugih sestavin, ki bi ustrezali zahtevam glede vsebnosti beljakovin iz Priloge II k Direktivi 96/5/ES, vsebovali preveč maščob ter bili neprijetnega okusa za dojenčke in majhne otroke;
ker je treba zato zahteve glede vsebnosti beljakovin določiti na novo;
ker so različne navade priprave hrane v Skupnosti povzročile, da so se na trgu pojavile omake kot sestavni del obrokov, ki so organoleptično pomembne, ne povečujejo pa bistveno prehranske vrednosti; ker je zato treba te omake izvzeti iz zahtev glede vsebnosti beljakovin v Prilogi II;
ker so najvišje vrednosti za nekatere snovi, dodane zaradi prehranskih namenov, določene v prilogah k Direktivi 96/5/ES; ker člen 5 Direktive 96/5/ES predvideva, da je treba določiti, poleg že veljavnih, najvišje vrednosti povsod, kjer je potrebno;
ker je treba ustrezno spremeniti Direktivo 96/5/ES;
ker so ukrepi, predvideni s to direktivo, v skladu z mnenjem Stalnega odbora za živila,
SPREJELA NASLEDNJO DIREKTIVO:
Člen 1
Priloge Direktive 96/5/ES se spremenijo, kakor določa Priloga k tej direktivi.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1998. O tem takoj obvestijo Komisijo. Ti zakoni in drugi predpisi se uporabljajo tako, da se:
- najpozneje 1. januarja 1999 dovoli trgovina z izdelki, ki so skladni s to direktivo,
- s 1. januarjem 2000 prepove trgovina z izdelki, ki niso skladni s to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 2. junija 1998

Labels: 0
3
17